laion/Wikipedia-Exotic huggingface dataset:
ვიდკუნ კვისლინგი

ვიდკუნ აბრაამ ლაურიც იონსონ კვისლინგი (ნორვ. Vidkun Abraham Lauritz Jonssøn Quisling; დ 18 ივლისი, 1887, ფირესდალი, ნორვეგია — გ. 24 ოქტომბერი, 1945, ოსლო, ნორვეგია) — ნორვეგიელი პოლიტიკური მოღვაწე, ნორვეგიის მინისტრ-პრეზიდენტი 1942–1945 წლებში. პოლიტიკური კარიერა დაიწყო 1922 წელს ფრიტიოფ ნანსენთან თანამშრომლობით. 1927–1929 წლებში მუშაობდა ნორვეგიის დიპოლატიურ მისიაში მოსკოვში. XX საუკუნის 30-იან წლებში დაუახლოვდა ფაშისტურ იდეოლოგიას. 1931 წელს დაინიშნა ნორვეგიის თავდაცვის მინისტის პოსტზე, რომელიც 1933 წელს დატოვა. იმავე წელს ჩამოაყალიბა ანტისემიტური და ანტიდემიკრატიული პარტია „ნაციონალური კრება“ (ნორვ. Nasjonal Samling) „NSDAP“-ის მაგალითზე. 1936 წლის არჩევნებში პარტიამ ამომრჩეველთა 50.000-მდე ხმა მოაგროვა. მეორე მსოფლიო ომის დასაწყისისთანავე გერმანიის ჯარების მიერ ნორვეგიის დაკავების მომხრე იყო. 1940 წლის 9 აპრილის ვერმახტის ინვაზიის შემდეგ იყო ნორვეგიის ფორმალური მმართველი. 1942 წლის 1 თებერვლიდან ნორვეგიის პრემიერ-მინისტრის პოსტი ეკავა, თუმცა აბსოლუტურად დამოკიდებული იყო რაიხსკომისარ იოზეფ ტერბოფენზე. გერმანიის კაპუტალაციის შემდეგ 1945 წლის 9 მაისს კვისლინგი დააპატიმრეს. იგი გაასამართლეს და სიკვდილი მიუსაჯეს. იმავე წლის 24 ოქტომბერს კვისლინგი დახვრიტეს. სასიკვდილო განაჩენი ნორვეგიის მოსახლეობაში დღესაც სადავო თემაა. Vidkun Quisling: "Russland und Wir", 1942, (A German book written by Vidkun Quisling about Russia)
ჭარ-ბელაქანი

ჭარ-ბელაქანი — XVIII საუკუნის I მეოთხედში აღმოსავლეთ კახეთის ტერიტორიაზე (ისტორიული კაკ-ელისენი) დაღესტნელი ფეოდალების მიერ შექმნილი პოლიტიკური ერთეული; იგივეა, რაც გვიანდელი საინგილო. 1803 წელს ჭარ-ბელაქანი რუს-ქართველთა ჯარმა დალაშქრა და რუსეთის იმპერიის ქვეშევრდომობის მიღება აიძულა. 1830 წელს რუსეთმა უშუალოდ შეიერთა ეს ტერიტორია. 1830-40 წწ. ქმნიდა ჭარ-ბელაქნის ადმინისტრაციულ ოლქს, 1842-60 წწ. — სამხედრო ოლქს, 1860-1917 წწ. — ზაქათალის ოკრუგს. 1918-1921 წწ. შედიოდა საქართველოს დემოკრატიული რესპუბლიკის შემადგენლობაში; მხარეზე პრეტენზიებს აცხადებდა მეზობელი აზერბაიჯანის დემოკრატიული რესპუბლიკა, შემდეგ — აზერბაიჯანის საბჭოთა სოციალისტური რესპუბლიკა, რომელსაც სადავო მიწები საქართველოს ძალადობრივი გასაბჭოების შემდეგ, 1921 წელს, გადაეცა. ამჟამად მოიცავს აზერბაიჯანის ბელაქნის, ზაქათალისა და კახის რაიონების ტერიტორიას. პაპუაშვილი თ, ქართული საბჭოთა ენციკლოპედია, ტ. 11, თბ., 1987. — გვ. 384. პაპუაშვილი თ., ჭარ-ბელაქანი, თბ., 1972.
ჭარები

ჭარები — სოფელი საქართველოში, ერედვის მუნიციპალიტეტში, ქსუისის თემში. მდებარეობს მდინარეების პატარა ლიახვისა და მეჯუდის წყალგამყოფი ქედის დასავლეთ კალთაზე, მდ. ჭარებულის (მეჯუდის აუზი) ზემოთში. ზღვის დონიდან 1200 მ, ქ. ცხინვალიდან 15 კმ. სოფელი ორ ნაწილად — ზემო და ქვემო ჭარებად იყოფა. ჭარები მოხსენიებულია ვახუშტი ბატონიშვილის „აღწერა სამეფოსა საქართველოში“ როგორც „ლაფაჩი“ (სოფელში შემორჩენილია გვარი ლაფაჩი). 1921 წელს შედიოდა გორის მაზრის ტყვიავის რაიონის მერეთის თემში. 1991 წლამდე შედიოდა ცხინვალის რაიონში. სოფელი ძლიერ დააზიანა 1991 წლის მიწისძვრამ. 2008 წ. აგვისტოს რუსეთ-საქართველოს ომამდე პატარა ლიახვის ხეობის სხვა სოფლებთან ერთად იყო საქართველოს ხელისუფლების კონტროლქვეშ. 1991 წლამდე შედიოდა ცხინვალის რაიონში, ხოლო 2006 წლამდე შედიოდა გორის მუნიციპალიტეტში. 2008 წლიდან ოკუპირებულია რუსეთის ფედერაციის მიერ, ხოლო სოფელს ფიზიკურად აკონტროლებს სეპარატისტული სამხრეთ ოსეთის რესპუბლიკა, რომლის ტერიტორიაზე სოფელს მიანიჭეს ოსური სახელწოდება (ოს. Чъареб). მთავარი სტატია: ჭარების ღვთისმშობლის ეკლესია და ჭარების სამების ნაეკლესიარი. სოფელში შემონახულია ქართული ხუროთმოძღვრების ძეგლი — XIII-XIV სს. ღვთისმშობლის დიდი სამნავიანი ბაზილიკა. შუა ნავი გვერდის ნავებზე მნიშვნელოვნად მაღალია. ინტერიერში სვეტების ორი წყვილია, რომლებზედაც ამოყვანილია კამარის საბჯენი თაღები. ჩრდილოეთ ნავის აღმოსავლეთ ნაწილში მომრგვალო სათავსია, რომელიც კარით უკავშირდება საკურთხეველს. საკურთხევლის აფსიდა შიგნით ნახევარწრიულია, გარედან — ხუთწახნაგა. შესასვლელი სამია — დას., სამხრ. და ჩრდ. მხრიდან. სამხრეთის კარის წინ სამ მხარეს თაღებით გახსნილი კარიბჭე იყო მიშენებული. ეკლესია გარედან შემოსილია სუფთა გათლილი მუქი წითელი ფერის ქვით. ფასადებზე შემორჩენილია მორთულობის ფრაგმენტები. შუა ნავის კამარა ჩამოქცეულია. მეფისაშვილი რ., ცინცაძე ვ., ქართული საბჭოთა ენციკლოპედია, ტ. 11, თბ., 1987. — გვ. 384. ↑ საქართველოს სსრ გეოგრაფიული სახელების ორთოგრაფიული ლექსიკონი, თბ., 1987. — გვ. 131. ↑ საქართველოს გეოგრაფიული სახელების ორთოგრაფიული ლექსიკონი, თბ., 2009. — გვ. 217. ↑ საქართველოს საკანონმდებლო მაცნე — საქართველოს კანონი ოკუპირებული ტერიტორიების შესახებ
ჭარებულა

ჭარებულა — მდინარე საქართველოში, შიდა ქართლის მხარეში, გორის მუნიციპალიტეტისა და „ცხინვალის რეგიონის“ ტერიტორიაზე, მდ. აძურის მარჯვენა შენაკადი. სათავე აქვს ხარულის ქედის სამხრეთ კალთაზე 1505 მ სიმაღლეზე. სიგრძე 33 კმ, აუზის ფართობი 127 კმ². საზრდოობს წვიმის, თოვლისა და მიწისქვეშა წყლით. დამახასიათებელია გაზაფხულის წყალდიდობა. საშუალო წლიური ხარჯი შესართავთან 1,17 მ³/წმ. აფხაზავა, ი, ქართული საბჭოთა ენციკლოპედია, ტ. 11, თბ., 1987. — გვ. 384.
გელა ბეჟუაშვილი

გელა ბეჟუაშვილი (დ. 1 მარტი, 1967, მანგლისი) — ქართველი პოლიტიკოსი, სხვადასხვა დროს საქართველოს საგარეო საქმეთა და თავდაცვის მინისტრი, უშიშროების საბჭოს მდივანი და საქართველოს სადაზვერვო სამსახურის უფროსი. 1991 წელს დაამთავრა კიევის სახელმწიფო უნივერსიტეტის საერთაშორისო ურთიერთობებისა და საერთაშორისო სამართლის საერთაშორისო სამართლის ფაკულტეტი და მიენიჭა საერთაშორისო სამართლის იურისტის კვალიფიკაცია. 1997 წელს დაამთავრა ტეხასის უნივერსიტეტის სამართლის სკოლა (აშშ), რის შემდგომაც მიენიჭა სამართლის მაგისტრის აკადემიური ხარისხი. 2003 წელს სწავლობდა ჰარვარდის უნივერსიტეტის კენედის სახელობის სახელმწიფო მოხელეთა სკოლაში (აშშ). სხვადასხვა დროს გავლილი აქვს სპეციალური კურსები სამართლისა და სახელმწიფო მართვის საკითხებში აშშ-სა და ევროპის წამყვან უნივერსიტეტებში. 1996 – დაჯილდოებულია აშშ-ს მთავრობის სტიპენდიით. 1998 წელს დაჯილდოებულია გაერო-ს სტიპენდიით. 1991-1993 - მუშაობდა საქართველოს საგარეო საქმეთა სამინისტროს საერთაშორისო სამართლებრივ სამმართველოში სხვადასხვა თანამდებობებზე. 1993-1996 - საქართველოს საგანგებო და სრულუფლებიანი დესპანი ყაზახეთის რესპუბლიკაში. 1997-2000 - საქართველოს საგარეო საქმეთა სამინისტროს საერთაშორისო-სამართლებრივი დეპარტამენტის დირექტორი. 2000-2004 - საქართველოს თავდაცვის მინისტრის მოადგილე 2004 - საქართველოს პირველი სამოქალაქო თავდაცვის მინისტრი. 2004-2005 - საქართველოს პრეზიდენტის თანაშემწე ეროვნული უშიშროების საკითხებში – ეროვნული უშიშროების საბჭოს მდივნი. 2005 - 2008 საქართველოს საგარეო საქმეთა მინისტრი. 1998-2000 - აქტიურად თანამშრომლობდა ევროპულ სტრუქტურებთან:იყო ევროპის საბჭოს სახელმწიფო მრჩეველთა კომოტეტის ექსპერტი საერთაშორისო სამართლის სფეროში (CAHDI); ევროპის საბჭოს კორუფციის წინააღმდეგ მებრძოლი ჯგუფის ექსპერტი (GMS); ევროპის საბჭოს ეროვნული უმცირესობათა დაცვის კომიტეტის ექსპერტი (DH-MIN); ევროპის საბჭოს ვენეციის კომისიის ექსპერტი (საკონსტიტუციო სამართალი). 1999 - იყო საქართველოს დელეგაციის ხელმძღვანელი BSEC-ის მაღალი დონის ოფიციალურ მოლაპარაკებებსა და შეხვედრებზე, ქ. სტამბოლში, ქ. სალონიკსა და ქ. კიშინიოვში. აგრეთვე, საქართველოს დელეგაციის ხელმძღვანელი იუსტიციის მინისტრთა კონფერენციებზე ქ. კიშინიოვში. 1997-1999 - იყო საქართველოს საგარეო საქმეთა სამინისტროს სამუშაო ჯგუფის ხელმძღვანელი საქართველოს ევროპის საბჭოში გაწევრიანებასთან დაკავშირებით. 2000 - ძირითად საქმიანობასთან პარალელურად ეწევა სამეცნიერო მოღვაწეობას საერთაშორისო სამართლის საკითხებზე. გამოქვეყნებული აქვს რამდენიმე ნაშრომი და წიგნი. მინიჭებული აქვს საგანგებო და სრულუფლებიანი ელჩის დიპლომატიური რანგი და ნამდვილი სახელმწიფო მრჩევლის საკლასო ჩინი. გელა ბეჟუაშვილი დასახელებულ იქნა 2004 წლის ადამიანად აშშ-ის ბიოგრაფიული კვლევების ინსტიტუტის მიერ. გელა ბეჟუაშვილი დაარქივებული 2016-03-05 საიტზე Wayback Machine. ვიკისაწყობში არის გვერდი თემაზე: გელა ბეჟუაშვილი
ჭარელი

ჭარელი — მთა საქართველოში, სამცხე-ჯავახეთის მხარეში, ახალქალაქის მუნიციპალიტეტში. მდებარეობს თრიალეთის ქედზე, ცხრაწყაროს უღელტეხილის სამხრეთ-დასავლეთით 5 კმ-ზე. სიმაღლე ზღვის დონიდან 2635 მ. აქვს წაკვეთილი კონუსის ფორმა. აგებულია ზედაპლიოცენური ანდეზიტ-დაციტური ლავებით. მთა და მისი მიდამოები შემოსილია ალპური ბალახ-მცენარეულობით და საზაფხულო საძოვრებად არის გამოყენებული. ნემანიშვილი ს., ქართული საბჭოთა ენციკლოპედია, ტ. 11, თბ., 1987. — გვ. 384-385. ↑ უნივერსალური ენციკლოპედიური ლექსიკონი
VBulletin

vBulletin (შემოკლებით vB) — ინტერნეტ-ფორუმის კომერციული სისტემა, შექმნილი კომპანია Jelsoft Enterprises Ltd.-ს მიერ. იგი დაწერილია PHP პროგრამირების ენაზე და იყენებს MySQL მონაცემთა ბაზას. vBulletin-ის ვებსაიტი vBulletin.org, გაფართოებები და მოდიფიკაციები
ჭართალა

ჭართალა — სოფელი საქართველოში, კახეთის მხარის ახმეტის მუნიციპალიტეტში (შახვეტილას თემი). მდებარეობს მდინარე ილტოს ხეობაში. ზღვის დონიდან 800 მეტრი, ახმეტიდან 12 კილომეტრი, თელავიდან 41 კილომეტრი. 2014 წლის აღწერის მონაცემებით სოფელში ცხოვრობს 15 ადამიანი. ჭართალის ეკლესიები ჭართალის კოშკები ქართული საბჭოთა ენციკლოპედია, ტ. 11, თბ., 1987. — გვ. 385. ↑ 1.0 1.1 მოსახლეობის 2014 წლის აღწერა (არქივირებული). საქართველოს სტატისტიკის ეროვნული სამსახური (ნოემბერი 2014). ციტირების თარიღი: 30 დეკემბერი 2019. ↑ მოსახლეობის 2002 წლის აღწერა. საქართველოს სტატისტიკის ეროვნული სამსახური (2002 წელი). ციტირების თარიღი: 30 დეკემბერი 2019.
ჭართალი (არსიანის ქედი)

ჭართალი — მთა საქართველოში, სამცხე-ჯავახეთის მხარეში, ადიგენის მუნიციპალიტეტში. მდებარეობს არსიანის ქედის აღმოსავლეთ განშტოების — ღრმანის ჩრდილო-აღმოსავლეთ დაბოლოებაზე. სიმაღლე ზღვის დონიდან 1557 მ. აგებულია გოდერძის წყების პიროკლასტებით. აქვს მახვილი, კონუსის ფორმის მწვერვალი და თანაბრად დახრილი, ზოგან კლდოვანი უბნების მქონე კალთები. მთის წვერო შემოსილია ბალახეულით, კალთები — მეორეული ტყით. ტაბიძე დ., ქართული საბჭოთა ენციკლოპედია, ტ. 11, თბ., 1987. — გვ. 385.
ჭართალი (ალევის ქედი)

ჭართალი — მთა საქართველოში, მცხეთა-მთიანეთის მხარეში, დუშეთისა და ახალგორის მუნიციპალიტეტების ადმინისტრაციულ საზღვარზე. მდებარეობს ალევის ქედის თხემზე, მდინარე ქსნის მარცხენა შენაკადის — ალეურისა და არაგვის მარჯვენა შენაკადის — ჭართლისწყლის ზემოთების წყალგამყოფზე. სიმაღლე ზღვის დონიდან 2284 მ. აგებულია ზედა-იურული და ქვედაცარცული მერგელოვანი ფიქლებითა და კირქვებით. მთას პირამიდის ფორმა აქვს, კალთები ციცაბოა, მწვერვალი — მახვილი. ჭართალი შემოსილია სუბალპური ბალახეულობით. ტაბიძე დ., ქართული საბჭოთა ენციკლოპედია, ტ. 11, თბ., 1987. — გვ. 385.
ჭართალი (დუშეთის მუნიციპალიტეტი)

ჭართალი — სოფელი საქართველოში, მცხეთა-მთიანეთის მხარის დუშეთის მუნიციპალიტეტში. მდებარეობს მდინარე მთიულეთის არაგვის ხეობაში, ზღვის დონიდან 1200 მ, დუშეთიდან 30 კმ. სოფელი ჭართლის თემის ცენტრია. თემში ასევე შედიან სოფლები: ბუჩაანი, დოლასქედი, ვაშლობი, ზენუბანი, მენესო, მუგუდა, სონდა, ჩიტაურები, ჯუღისი. 2014 წლის აღწერის მონაცემებით სოფელში ცხოვრობს 222 ადამიანი. ქართული საბჭოთა ენციკლოპედია, ტ. 11, თბ., 1987. — გვ. 385. ↑ 1.0 1.1 1.2 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 6 სექტემბერი 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები. დაარქივებულია ორიგინალიდან — 2013-09-19. ციტირების თარიღი: 2012-07-05.
მალოპოლსკის სავოევოდო

მალოპოლსკის სავოევოდო (პოლ. Województwo Małopolskie) — სავოევოდო პოლონეთში. მდებარეობს ქვეყნის სამხრეთით. სავოევოდოს ცენტრია პოლონეთის ერთ-ერთი უდიდესი და უძველესი ქალაქი კრაკოვი. კრაკოვი ტარნუვი ნოვი-სონჩი ნოვი-ტარგი ზაკოპანე კრინიცა-ზდრუი კალვარია-ზაბჟიდოვსკა
მაზოვიეცის სავოევოდო

მაზოვიეცის სავოევოდო (პოლ. Województwo Mazowieckie) — სავოევოდო პოლონეთის ცენტრში. სავოევოდოს ცენტრია პოლონეთის დედაქალაქი ვარშავა. ვარშავა რადომი სულეიუვეკი მაზოვიეცის სავოევოდოს ოფიციალური საიტი
ველიკოპოლსკის სავოევოდო

დიდი პოლონური სავოევოდო (პოლ. Województwo Wielkopolskie) — სავოევოდო პოლონეთის ცენტრში. სავოევოდოს ცენტრია პოლონეთის ერთ-ერთი განვითარებული ქალაქი პოზნანი. პოზნანი გნეზნო
შატო შენონსო

შატო შენონსო (ფრანგ. Château de Chenonceau, შენონსოს სასახლე) — ამავე სახელწოდების სოფელში მდებარე სასახლე, საფრანგეთის დეპარტამენტ ენდრ და ლუარაში. ლუარის სასახლეთა კომპლექსის ნაწილი. აშენებულია XVI საუკუნეში ხიდის გალერეის გარეშე. სასახლე განთქმული იყო, როგორც ანრი II-ის ფავოროტი დიანა დე პუატიეს ბინა, რომელმაც ეს სასახლე მეფისგან საჩუქრად მიიღო. ანრის სიკვდილის შემდეგ მისმა ცოლმა დიანას სასახლე გამოართვა შომონ-სიურ-ლუარის სანაცვლოდ. პირველი მსოფლიო ომის პერიოდში სასახლეში სამხედრო ჰოსპიტალი იყო განთავსებული. შატო შენონსოს ოფიციალური საიტი დაარქივებული 2008-10-24 საიტზე Wayback Machine. ვიკისაწყობში არის გვერდი თემაზე: შატო შენონსო
ნინოსხევი

ნინოსხევი ან ჭართლისხევი — მდინარე აღმოსავლეთ საქართველოში, კახეთის მხარის ლაგოდეხის მუნიციპალიტეტში. მდინარე შრომისხევის მარჯვენა შენაკადი. სიგრძე 39 კმ, აუზის ფართობი 195 კმ². სათავე აქვს კახეთის კავკასიონის სამხრეთ კალთაზე, ზღვის დონიდან 2375 მ სიმაღლეზე. საზრდოობს თოვლის, წვიმისა და მიწისქვეშა წყლით. წყალდიდობა იცის გაზაფხულზე, წყალმცირობა — ზამთარსა და ზაფხულში, წყალმოვარდნები — შემოდგომაზე. საშუალო წლიური ხარჯი შესართავთან 5,1 მ³/წმ. მდინარეზე არის ჩანჩქერი. ↑ საქართველოს გეოგრაფიული სახელების ორთოგრაფიული ლექსიკონი, თბ., 2009. — გვ. 127. ↑ აფხაზავა ი., ქართული საბჭოთა ენციკლოპედია, ტ. 11, თბ., 1987. — გვ. 385.
ჭარიკი

ჭარიკი — საწყაო ძველ საქართველოში; თიხის ფართოყელიანი ჭურჭელი წყლისა და ღვინისათვის. სულხან-საბა ორბელიანის თანახმად, ჭარიკი ზომით დორას ფარდი იყო. შემორჩენილია გურიასა და აჭარაში. ქსე, ტ. 11, გვ. 385. თბ., 1987
ჭარინდა

ჭარინდა — მთა საქართველოში, სამეგრელო-ზემო სვანეთის მხარეში, მესტიის მუნიციპალიტეტში. მდებარეობს სვანეთის კავკასიონის მთავარი ქედის სამხრეთ კალთაზე, მდინარეების ნაკრისა და დოლრის (ენგურის მარჯვენა შენაკადები) წყალგამყოფზე. მაქსიმალური სიმაღლეა ზღვის დონიდან 3581 მ. აგებულია პალეოზოური გრანიტოიდებით, იურული თიხაფიქლებითა და ქვიშაქვებით. დამახასიათებელია ალპური, სუბნივალური და ნივალური ლანდშაფტები. მარგველანი გ., ქართული საბჭოთა ენციკლოპედია, ტ. 11, თბ., 1987. — გვ. 385.
არჩილ მოწონელიძე

არჩილ მოწონელიძე (დ. 25 ივლისი, 1945, ქუთაისი, საქართველოს სსრ) — ტექნიკის მეცნიერებათა დოქტორი, პროფესორი. 2007–2008 წლებში ეკავა საქართველოს ტექნიკური უნივერსიტეტის რექტორის პოსტი. მშენებლობის დარგში სამეცნიერო ხარისხების მიმნიჭებელი საბჭოს წევრი. გამოქვეყნებული აქვს 128 სამეცნიერო შრომა და ერთი სახელმძღვანელო, „მშენებლობის მენეჯმენტი“. ფლობს რუსულ და ინგლისურ ენებს. დაჯილდოებულია საქართველოს პრეზიდენტის მადლობის სიგელით (2005 წელი). ჰყავს მეუღლე და სამი შვილი. 1962 წელს დაამთავრა თბილისის 51-ე საჯარო სკოლა. ამავე წელს სწავლა გააგრძელა საქართველოს პოლიტექნიკური ინსტიტუტში სამშენებლო ფაკულტეტის, სამდინარო ნაგებობებისა და ჰიდროელექტროსადგურების ჰიდროტექნიკური მშენებლობის სპეციალობაზე. დაამთავრა 1968 წელს. 1971 წელს დაამთავრა ამავე ინსტიტუტის ასპირანტურა მასალათა გამძლეობისა და დრეკადობის თეორიის კათედრაზე. 1973 წელს ტექნიკის მეცნიერებათ კანდიდატის, ხოლო 1986 წელს ტექნიკის მეცნიერებათა დოქტორის ხარისხი მიენიჭა. საქართველოს ტექნიკური უნივერსიტეტის რექტორი;
ასლანბეკ ბულაცევი

ასლანბეკ ბულაცევი (რუს. Асланбек Булацев) (დ. 1963) — რუსეთის ფედერაციის უშიშროების სამსახურის უფროსი ოფიცერი, სამხრეთ ოსეთის სეპარატისტული მთავრობის პრემიერ-მინისტრი 2008 წლის 22 ოქტომბრიდან. დაამთავრა ჩრდილოეთ ოსეთის სახელმწიფო უნივერსიტეტი ბუხჰალტრის სპეციალობით. 1986-2006 წლებში სხვადასხვა თანამდებობებზე მუშაობდა ჯერ საბჭოთა სახელმწიფო უშიშროების კომიტეტში („კა-გე-ბე“), შემდეგ რუსეთის ფედერალური უშიშროების სამსახურში („ეფ-ეს-ბე“); წლების მანძილზე იყო ჩრდილოეთ ოსეთის უშიშროების ფედერალური სამსახურის ფინანსური დეპარტამენტის უფროსი. 2006-2008 წლ;ებში ჩრდილოეთ ოსეთის საგადასახადო სამსახურის ხელმძღვანელის თანამდებობა ეკავა. 2008 წლის ოქტომბერში დაინიშნა სამხრეთ ოსეთის სეპარატისტული მთავრობის პრემიერად მას შემდეგ, რაც ედუარდ კოკოითმა გადააყენა მთავრობა ასევე ყოფ. რუსი მოხელის იური მოროზოვის ხელმძღვანელობით. ბულაცევის დამტკიცებამდე პრემიერის მოვალეობას მოროზოვის პირველი მოადგილე ბორის ჩოჩიევი ასრულებდა. ↑ რუსეთის ხელისუფლების ყოფილი წარმომადგენელი სამხრეთ ოსეთის პრემიერ-მინისტრი გახდა[მკვდარი ბმული]. სივილ ჯორჯია, 22 ოქტ.'08
KRS-One

ლოურენს 'კრიშნა' პარკერი (ინგლ. Lawrence Parker) ცნობილია მისი ზედმეტსახელი KRS-One-ით (დ. 20 აგვისტო, 1965) — ამერიკელი მუსიკოსი, ცნობილი მისი ჯგუფიდან Boogie Down Productions. პარკერი დაიბადა ბრუკლინში, მაგრამ თავის ბავშვობა გაატარა ბრონქს–ის სამხრეთ ნაწილში. ახალგაზრდობაში პარკერი გახდა ვეგეტარიანელი და ვიწრო ურთერთობა ჰქონდა კრიშნაიტებთან, რის გამოც მიიღო მეტსახელი "კრიშნა". აქედანვე წარმოიშვა მაგის არტისტიული ფსევდონიმი KRS-One (შემოკლებული ფორმა Krishna Number One ან Kris Number One), რომელიც თავდაპირველად მისი გრაფიტი–ტეგი იყო. მოგვიანებით პარკერმა თავის სახელისთვის მოიგონა ბეკრონიმი: Knowledge Reigns Supreme Over Nearly Everyone ან Knowledge Reigns Supreme Over Nearly Everybody. მთავარი სტატია: KRS-One-ის დისკოგრაფია. ვიკისაწყობში არის გვერდი თემაზე: KRS-One KRS-One - ოფიციალური საიტი დაარქივებული 2011-02-10 საიტზე Wayback Machine.
ჭარნალი (მრავალმნიშვნელოვანი)

გეოგრაფიული სახელი ჭარნალი შეიძლება აღნიშნავდეს: ჭარნალი — მდინარე აჭარაში ჭარნალი — სოფელი ხელვაჩაურის მუნიციპალიტეტში
ჭარნალი

ჭარნალი — მდინარე საქართველოში, აჭარის ავტონომიური რესპუბლიკის ხელვაჩაურის მუნიციპალიტეტში, მდინარე ჭოროხის მარცხენა შენაკადი. სიგრძე 12,3 კმ, მდინარის აუზის ფართობი 25,3 კმ². სათავე აქვს პონტოს ქედის ჩრდილოეთ კალთაზე 1142 მ სიმაღლეზე. საზრდოობს წვიმის, თოვლისა და მიწისქვეშა წყლით. დამახასიათებელია წყალმოვარდნები მთელი წლის განმავლობაში, განსაკუთრებით შემოდგომაზე. საშუალო წლიური ხარჯი შესართავთან 1,6 მ³/წმ. აფხაზავა ი., ქართული საბჭოთა ენციკლოპედია, ტ. 11, თბ., 1987. — გვ. 385.
ჭარნალი (ხელვაჩაურის მუნიციპალიტეტი)

ჭარნალი — სოფელი საქართველოში, აჭარის ავტონომიური რესპუბლიკის ხელვაჩაურის მუნიციპალიტეტში, თემის ცენტრი (სოფლები: ჭარნალი, ზედა ჭარნალი, ავგია, ახალსოფელი). მდებარეობს მდინარე ჭოროხის მარცხენა ნაპირზე. ზღვის დონიდან 120 მ. 2014 წლის აღწერის მონაცემებით სოფელში ცხოვრობს 2330 კაცი. სოფლის ტერიტორიაზე აღმოჩენილია ძვ. წ. I ათასწლეულის დამდეგის მეტალურგიული კერის ნაშთები. აჭარლების გვერდით სოფელში ცხოვრობენ XIX ს. II ნახ. აფხაზეთიდან გადმოსახლებული მუჰაჯირების შთამომავლები. ქართული საბჭოთა ენციკლოპედია, ტ. 11, თბ., 1987. — გვ. 385. ↑ 1.0 1.1 1.2 მოსახლეობის 2014 წლის აღწერა (არქივირებული). საქართველოს სტატისტიკის ეროვნული სამსახური (ნოემბერი 2014). ციტირების თარიღი: 30 დეკემბერი 2019. ↑ ხელვაჩაურის მუნიციპალიტეტის თემები და სოფლები. დაარქივებულია ორიგინალიდან — 2016-03-04. ციტირების თარიღი: 2012-10-07. ↑ pop-stat.mashke.org — საქართველოს დასახლებული პუნქტების მოსახლეობა. დაარქივებულია ორიგინალიდან — 2012-04-19. ციტირების თარიღი: 2016-06-17. ↑ საქართველოს სტატისტიკის სახელმწიფო დეპარტამენტი — სოფლების მოსახლეობა 2002 წელი. დაარქივებულია ორიგინალიდან — 2013-09-19. ციტირების თარიღი: 2012-07-05.
ჭარტალი

ჭარტალი — სოფელი საქართველოში, იმერეთის მხარის ხარაგაულის მუნიციპალიტეტში (მოლითის თემი). მდინარე ჩხერიმელის მარჯვენა მხარეს. ზღვის დონიდან 720 მეტრი, ხარაგაულიდან 13 კილომეტრი, მარელისიდან (უახლოესი რკინიგზის სადგური) 3 კმ. სოფელში არის თეთრი მარმარილოს კარიერი. 2014 წლის აღწერის მონაცემებით სოფელში ცხოვრობს 53 ადამიანი. ქართული საბჭოთა ენციკლოპედია, ტ. 11, თბ., 1987. — გვ. 385. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
ჭაქვინჯი

ჭაქვინჯი — სოფელი საქართველოში, სამეგრელო-ზემო სვანეთის მხარის ზუგდიდის მუნიციპალიტეტში. ჭაქვინჯი ამავე სახელწოდების თემის ცენტრია. თემში ასევე შედის სოფ. ბაღმარანი. მდებარეობს სამეგრელოს ისტორიულ-გეოგრაფიულ პროვინციაში, მდინარე ჭანისწყლის ნაპირას, ქ. ზუგდიდიდან 16 კმ, ზღვის დონიდან 130 მ. 2014 წლის აღწერის მონაცემებით სოფელში ცხოვრობს 996 ადამიანი. მთავარი სტატია: ჭაქვინჯის ციხე. ჭაქვინჯის მახლობლად არის ციხესიმაგრე, რომელიც შედგება ციტადელისა და ქვედა ციხისაგან. ციხის ეზოში სხვადასხვა დანიშნულების შენობათა ბევრი ნანგრევია. გვიან შუა საუკუნეებში ციხე დადიანთა ერთ-ერთი რეზიდენცია იყო, აქვე დაიბადა დავით დადიანი, სამეგრელოს მთავარი (1846-1853 წწ.). ქართული საბჭოთა ენციკლოპედია, ტ. 11, თბ., 1987. — გვ. 387. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ Кавказскій календарь на 1910 годъ, Тифлись, 1909, стр. 409. ↑ Кавказскій календарь на 1912 годъ, Тифлись, 1911, стр. 222. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
არგენტინის მორაგბეთა ეროვნული ნაკრები

არგენტინის მორაგბეთა ეროვნული ნაკრები, მეტსახელად იაგუარები — წარმოადგენს არგენტინას რაგბის საერთაშორისო მატჩებში. ნაკრების სათამაშო ფორმის ფერებია ცისფერი და თეთრი. არგენტინამ პირველი საერთაშორის მატჩი გამართა 1910 წელს ბრიტანეთის კუნძულების წინააღმდეგ. არგენტინის ნაკრები დღეისათვის ერთ-ერთი საუკეთესოა მსოფლიოსა და სამხრეთ ამერიკაში. მას მონაწილეობა მიღებული აქვს 1987 წლიდან-დღემდე ჩატარებულ ყველა მსოფლიო ჩემპიონატში. ვიკისაწყობში არის გვერდი თემაზე: არგენტინის მორაგბეთა ეროვნული ნაკრები Argentina's time in the sun (BBC) Puma power (BBC) რაგბის პლანეტა (სიახლეები არგენტინულ რაგბიზე) დაარქივებული 2005-10-31 საიტზე Wayback Machine. (ესპანური) არგენტინის რაგბის კავშირის ოფიციალური საიტი (ესპანური) Rugby Fun (სიახლეები, სტატისტიკა და შედეგები) (ესპანური) Rugby Time (სიახლეები, სტატისტიკა და შედეგები) (ესპანური) El Rugbier (სიახლეები, სტატისტიკა და შედეგები) დაარქივებული 2006-08-04 საიტზე Wayback Machine. ↑ Felipe Contepomi será el Puma récord en Rosario. CanchaLlena.com (1 October 2013). დაარქივებულია ორიგინალიდან — 17 ნოემბერი 2015. ციტირების თარიღი: 1 ნოემბერი 2015. ↑ La despedida de un símbolo. Clarin.com (6 October 2013). ↑ "Contepomi to set record, Pumas chase historic win" at UltimateRugby.com. დაარქივებულია ორიგინალიდან — 2014-04-07. ციტირების თარიღი: 2015-11-01. ↑ Contepomi ya sabe lo que significa ser Puma récord. Clarin.com (29 Sep 2013). ↑ "Contepomi superó a Porta y es el goleador récord", Clarín, 9 June 2012 ↑ "Contepomi, goleador histórico Puma", ESPN, 9 June 2012
ფრედი ვუდროფი

ფრედი ვუდროფი (ინგლ. Freddie Woodruff; დ. 14 სექტემბერი, 1947 — 8 აგვისტო, 1993, თბილისი) — ამერიკის შეერთებული შტატების ცენტრალური სადაზვერვო სამმართველოს (ცსს; CIA) აგენტი საქართველოში. საეჭვო და ბოლომდე გაურკვეველ ვითარებაში მოკლეს თბილისის შემოსასვლელთან. ვუდროფი თბილისში აშშ-ის საელჩოს თანამშრომლის საფარქვეშ ხელმძღვანელობდა ცსს ოპერაციებს საქართველოში. მისი მონიტორინგით იწრთვნებოდა სახელმწიფოს მეთაურის ედუარდ შევარდნაძის დაცვა და პირველი ქართული განსაკუთრებული დანიშნულების ქვედანაყოფი „ომეგა“. მისი მკვლელობა მოხდა იმ დროს, როდესაც ვუდროფი შევარდნაძის დაცვის ხელმძღვანელთან ელდარ გოგოლაძესთან და ორ გოგონასთან ერთად ავტომანქანა „ნივით“ თბილისში ბრუნდებოდა ქალაქგარე გასეირნებიდან. გამოძიების ვერსიით, ავტომანქანას გზა სამხედრო ფორმაში ჩაცმულმა რამდენიმე ახალგაზრდამ გადაუღობა და გაჩერება მოსთხოვა. გოგოლაძე არ დაემორჩილა, რის შემდეგაც უცნობების მხრიდან მოხდა ერთი გასროლა. უკანა სკამზე მჯდომ ვუდროფს ტყვია თავში მოხვდა და საავადმყოფოში მიყვანისთანავე გარდაიცვალა. გოგოლაძე ინციდენტის ადგილას დაბრუნდა და დააკავა სამი პირი, მ.შ. არაფხიზელ მდგომარეობაში მყოფი ანზორ შარმაიძე, რომელიც გამოძიებამ დამნაშავედ სცნო და 15 წლიანი პატიმრობა მიუსაჯა (შემდგომში გაუხანგრძლივდა გაქცევის მცდელობის გამო). გამოძიების ვერსია თავიდანვე გახდა კამათის მიზეზი. ვუდროფის ოჯახი მიიჩნევს, რომ შარმაიძე უდანაშაულოა. 2004 წელს იყო მცდელობა საქმის გადახედვისა, თუმცა მნიშვნელოვანი შედეგი არ მოყოლია. ინციდენტის ბევრმა მოწმემ ჩვენება შეცვალა; ზოგიერთი გაუჩინარდა. შარმაიძემ აღიარა, რომ გამოძიებისათვის ხელსაყრელი ჩვენება წამების შემდეგ მისცა. ფართოდ გავრცელებულია ვერსია, რომ შესაძლოა ვუდროფი საქართველოსა და ყოფილი საბჭოთა კავშირის სხვა ქვეყნებში მიმდინარე ჯაშუშურ ომს შეეწირა და საქმეში რუსეთის უშიშროების სამსახურები იყვნენ ჩარეული. ამერიკულმა მხარემ გამოძიება დამოუკიდებელად ჩაატარა, თუმცა გამოძიების მასალების დიდი ნაწილი გასაიდუმლოებულია. ცნობილია, რომ გარდაცვალებამდე ორი კვირით ადრე ვუდროფი თბილისში შეხვდა თავის ძველ მეგობარს, ცსს მაღალი რანგის ოფიცერს — ოლდრიჩ ეიმსს, რომელიც მალე გაიშიფრა როგორც რუსეთის აგენტი და აშშ სასამართლომ სამუდამო პატიმრობა მიუსაჯა. ამერიკული გამოძიება ასევე უარყოფს შარმაიძის კავშირს ვუდროფის მკვლელობასთან. 2008 წელს ოქტომბერში შარმაიძე პატიმრობიდან გაათავისუფლეს. 18 ნოემბერს თბილისის რაიონული სასამართლო განიხილავს ადვოკატის სარჩელს საქართველოში აშშ-ის საელჩოს თანამშრომლის ფრედ ვუდროფის მკვლელობის საქმეზე დაარქივებული 2016-03-04 საიტზე Wayback Machine. . საინფორმაციო სააგენტო "ახალი ამბები – საქართველო". 18/11/2004 (ინგლისური) Higgins, A., "Our Man in Tbilisi: Fifteen Years Ago, a Bullet Felled CIA Agent Freddie Woodruff. Was It the First Short in a New Cold War with Russia?", The Wall Street Journal, Vol CCLLII No. 93, October 18, 2008 (ინგლისური) Higgins, A., Man Convicted of Killing CIA Agent Is Released in Georgia. Wall Street Journal, October 27, 2008 ↑ Stillwater Pioneer Athlete Menzorial : Freddie R. Woodruff (PDF). დაარქივებულია ორიგინალიდან — 2016-03-04. ციტირების თარიღი: 2017-01-24.